મુખ્યસચિવ ડો. જે. એન. સિંઘે ગૃહ વિભાગના અધિક મુખ્ય સચિવ આનંદ મોહન તિવારી, પોલીસ વડા શિવાનંદ ઝા તથા શહેરી વિકાસ વિભાગના અગ્રસચિવ મુકેશ પુરીને સાથે રાખી અમદાવાદ, વડોદરા, રાજકોટ, સુરત, ભાવનગર, જામનગર, જૂનાગઢ અને ગાંધીનગર એમ આઠે મહાનગરોના પોલીસ કમિશનરો તથા મ્યુનિસિપલ કમિશનરો સાથે વિડિયો કોન્ફરન્સ યોજી હતી અને તમામ મહાનગરોમાં રસ્તાઓ ઉપર આડેધડ થતાં પાર્કિંગ બંધ કરાવવા, આડશો મૂકી થતાં દબાણો હટાવવા અને રસ્તાઓ ઉપર ટ્રાફિકની અવરજવર સુવ્યવસ્થિત સુગમ બનાવવા તાકિદ કરી હતી.